2022. gada 21. decembrī Saistošie noteikumi Nr. SN15/2022

Olainē

Apstiprināti ar Olaines novada domes

2022. gada 21. decembra sēdes lēmumu

(17. prot., 12.2. p.)

**Grozījumi Olaines novada domes 2021. gada 24. februāra saistošajos noteikumos Nr. SN2/2021 “Par sociālās palīdzības pabalstiem Olaines novadā”**

Izdoti saskaņā ar Sociālo pakalpojumu un sociālās palīdzības likuma 3. panta otro daļu, 33. panta trešo daļu, 36. panta piekto un sesto daļu, likuma “Par palīdzību dzīvokļa jautājumu risināšanā” 14. panta sesto daļu, likuma “Par pašvaldībām” 43. panta trešo daļu

Izdarīt Olaines novada domes 2021. gada 24. februāra saistošajos noteikumos Nr. SN2/2021 “Par sociālās palīdzības pabalstiem Olaines novadā” šādus grozījumus:

1. aizstāt 1. punktā vārdus “trūcīgām un maznodrošinātām” ar vārdiem “zemu ienākumu”;
2. aizstāt 5.1. punktā vārdus “, izņemot personu” ar vārdiem “un persona”;
3. izteikt 10. punktu šādā redakcijā:

“10. Pabalstu aprēķina un piešķir atbilstoši normatīvajiem aktiem, kas nosaka kārtību, kādā tiek izvērtēta mājsaimniecības materiālā situācija un sociālās palīdzības saņemšana.”;

1. svītrot 12.1 punktu;
2. izteikt 12.2 punktu šādā redakcijā:

“12.2 Ja mājoklī dzīvo un dzīvesvietu deklarējusi viena vai vairākas personas, kurām noteikta I vai II grupas invaliditāte, vai viena vai vairākas personas, kuras sasniegušas valsts vecuma pensijas piešķiršanai nepieciešamo vecumu, apmaksājot izdevumus par dzīvojamo telpu īri, dzīvojamās mājas pārvaldīšanu un apkuri, piemēro šādu mājokļa platību – līdz 50 m2 vienai personai mājsaimniecībā un 18 m2 katrai nākamai personai mājsaimniecībā, bet ne mazāk par normatīvajos aktos, kas nosaka kārtību, kādā tiek izvērtēta mājsaimniecības materiālā situācija un sociālās palīdzības saņemšana, noteikto.”;

1. svītrot 29. punktā vārdu “līdz”;
2. svītrot 30. punktu.

Domes priekšsēdētājs A. Bergs

**Olaines novada domes 2022. gada 21. decembra saistošo noteikumu Nr. SN15/2022 “Grozījumi Olaines novada domes 2021. gada 24. februāra saistošajos noteikumos Nr. SN2/2021 “Par sociālās palīdzības pabalstiem Olaines novadā”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 1.1. Olaines novada domes 2021. gada 24. februāra saistošie noteikumi Nr. SN2/2021 “Par sociālās palīdzības pabalstiem Olaines novadā” (turpmāk – Noteikumi Nr. SN2/2021) nosaka kārtību, kādā tiek sniegta sociālā palīdzība zemu ienākumu mājsaimniecībām, pabalstu veidus, to apmēru, piešķiršanas un izmaksāšanas kārtību, kā arī nosaka maznodrošinātas mājsaimniecības ienākumu slieksni.  1.2. Pamatojoties uz zemāk minētajos normatīvajos aktos izdarītajiem un plānotajiem grozījumiem, jāsvītro Noteikumu Nr. SN2/2021 12.1 punkts, jo:  1.2.1. ar 2022. gada 11. augusta grozījumiem Energoresursu cenu ārkārtēja pieauguma samazinājuma pasākumu likumā (spēkā no 13.08.2022.) ir noteikts, ka, aprēķinot Sociālo pakalpojumu un sociālās palīdzības likuma 35. panta pirmās daļas 2. punktā noteiktā mājokļa pabalsta apmēru, par laikposmu no 2022. gada 1. septembra līdz 2023. gada 31. maijam mājsaimniecībai garantētā minimālā ienākuma sliekšņu summai piemēro koeficientu3;  1.2.2. plānotie grozījumi Sociālo pakalpojumu un sociālās palīdzības likumā (SPSPL, likuma projekta ID 22-TA-2554) paredz (plānots, ka stāsies spēkā 01.01.2023.):  1.2.2.1. papildināt 35. pantu ar piekto daļu šādā redakcijā: “(5) Lai aprēķinātu mājokļa pabalsta apmēru, garantēto minimālo ienākumu sliekšņu summai mājsaimniecībai piemēro šādus koeficientus: 1) atsevišķi dzīvojošai pensijas vecuma personai vai atsevišķi dzīvojošai personai ar invaliditāti – koeficientu 2,5; 2) mājsaimniecībai, kurā ir tikai pensijas vecuma personas vai personas ar invaliditāti, – koeficientu 2; 3) mājsaimniecībai, kurā ir pensijas vecuma personas vai personas ar invaliditāti un bērni, – koeficientu 2; 4) pārējām mājsaimniecībām – koeficientu 1,5.”.  Šos koeficientus piemēros no 2023. gada 1. jūnija;  1.2.2.2. izslēgt 36. panta piektās daļas otrajā teikumā vārdus “kā arī noteikt koeficientu garantētā minimālā ienākuma sliekšņu summai mājsaimniecībai un mājsaimniecību veidus, kuriem tiek piemērots koeficients mājokļa pabalsta apmēra aprēķināšanai”.  Pašvaldībai jāpiemēro tikai normatīvajos aktos noteiktie koeficienti.  1.3. Tā kā transporta pabalsta izmantošanai netiek izmantotas Olaines iedzīvotāju kartes (OIK), jāprecizē Noteikumu Nr. SN2/2021 29. punkts un jāsvītro 30.punkts, kurā noteikta transporta pabalsta izmantošanas kārtība, izmantojot OIK.  1.4. Pielietojot praksē Noteikumus Nr. SN2/2021, konstatētas neprecizitātes, kuras nepieciešams labot, līdz ar to veikti redakcionāli grozījumi 1., 10., un 12.2 punktā.  1.5. Ņemot vērā iepriekšminēto, ir sagatavots saistošo noteikumu projekts “Grozījumi Olaines novada domes saistošajos noteikumos Nr. SN2/2021 “Par sociālās palīdzības pabalstiem Olaines novadā”” (turpmāk – Saistošo noteikumu projekts). |
| 2. Īss projekta satura izklāsts | 2.1. Saistošo noteikumu grozījumi izdoti saskaņā ar Sociālo pakalpojumu un sociālās palīdzības likuma 3. panta otro daļu, 33. panta trešo daļu, 36. panta piekto un sesto daļu, likuma “Par palīdzību dzīvokļa jautājumu risināšanā” 14. panta sesto daļu, likuma “Par pašvaldībām” 43. panta trešo daļu.  2.2. Saistošie noteikumi precizē mājsaimniecības (personas) mājokļa pabalsta aprēķina kārtību. |
| 3. Informācija par plānoto projekta ietekmi uz pašvaldības budžetu | Saistošo noteikumu īstenošanai nav nepieciešami papildu finanšu līdzekļi. Lai nodrošinātu Saistošo noteikumu projekta izpildi, nav nepieciešams veidot jaunas institūcijas vai radīt jaunas darbavietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu projekts tiešā veidā neietekmē uzņēmējdarbības vidi pašvaldības teritorijā. |
| 5. Informācija par administratīvajām procedūrām | Saistošo noteikumu projekts attiecas uz sociālo jomu. Pakalpojumu sniedz p/a “Olaines sociālais dienests”. P/a   “Olaines sociālais dienests” pieņemto lēmumu var apstrīdēt Olaines novada domē. Olaines novada domes lēmumu var pārsūdzēt Administratīvā procesa likuma noteiktajā kārtībā. |
| 6. Informācija par konsultācijām ar privātpersonām | Sabiedrība Saistošo noteikumu projekta izstrādāšanā netika iesaistīta, jo Saistošo noteikumu projekts neierobežo sabiedrības tiesības, bet uzlabo klientu dzīves kvalitāti. |

Domes priekšsēdētājs A. Bergs